Şêrko Bêkes (b. 2 Gulane 1940 - m. 4 Tebaxe 2013), roja 2 gulane 1940 de Silêmanîya de ame dinya. Lajê şaîrê namdar Faîq Bêkesî yo. Badê ke Beğdad de wendişê xo yê berzî temam kerd, serra 1965ine de beşdarê xebata rizgarîya şarê kurdi bi û hetanî serra 1986 pêşmergeyiye kerde. No dem de Radyoyê Vengê Revolusyoni de xebitîya. Ancî mîyanê hereketê pêşmergetî de ey û çend embazanê xo pêseroka edebî Rwanya weşana. 1986 de şi Swêd û uca îltîca kerde. Swêd de 1987 de destê serwezîrê ê wextî yê Swêdî Ingvar Carlsonî ra xelata edebiyatî ya Kurt Tuckholskî girewte. Badê ke 1991 de îdareyê Kurdistanê Veroci ronîya, weçînayîşê tewr verênî de sey parlementerî weçînîya û ser û nêm wezîrtîya roşnivîrî û lawan yê hukmatê Kurdistanî kerde.